# Loles León

María Dolores León Rodríguez, més coneguda pel nom artístic de Loles León (la Barceloneta, 1 d'agost de 1950), és una actriu de cinema i televisió catalana. És coneguda per ser una de les noies de Pedro Almodóvar i pels seus papers a televisió, com per exemple el paper de Paloma Hurtado a la sèrie d'Aquí no hay quien viva.

## Biografia

Loles León es traslladà de Catalunya a Madrid per emprendre una carrera com a intèrpret. En plena moguda madrilenya coneix Pedro Almodóvar, qui li ofereix uns papers a Mujeres al borde de un ataque de nervios (1987) i a Átame (1989).
Posteriorment, Loles León treballà amb Vicente Aranda en papers de repartiment a les pel·lícules El amante bilingüe (1993) i Libertarias (1996).
El 1997 actua com a protagonista a la pel·lícula Amor de hombre i el 1998 roda La niña de tus ojos, en la que protagonitzà una empleada de la llar que, al final d'una experiència traumàtica a l'Alemanya nazi, decideix ser revolucionària. L'any següent fou candidata al Premi Goya a la millor interpretació femenina de repartiment.
El 2003 començà a treballar a Aquí no hay quien viva (Aquí no s'hi pot viure) i el 2004 protagonitzà el primer curtmetratge de Julián Quintanilla: Implicació, fet que li va fer guanyar el Premi a la Millor Actriu al Festival de Cinema de Girona.
El 2007 presentà la Gala Drag Queen i treballà a la sèrie Fuera de control (Fora de control), coprotagonitzada per Amparo Larrañaga.
També ha participat en la segona part de la sèrie de televisió Manos a la obra, en què hi actua al paper de Milagros, governanta de l'hotel, i en la sèrie La que se avecina.

## Filmografia
### Cinema

* 1978: Companys, procés a Catalunya
* 1983: Victòria!
* 1986: La rossa del bar
* 1988: Mujeres al borde de un ataque de nervios
* 1989: ¡Átame!
* 1990: Yo soy ésa
* 1990: Don Juan, mi querido fantasma
* 1991: Los gusanos no llevan bufanda
* 1993: El amante bilingüe
* 1994: La pasión turca
* 1995: Alma gitana
* 1996: Mor, vida meva
* 1996: Libertarias
* 1996: La duquesa roja
* 1997: Amor de hombre
* 1998: El grito en el cielo
* 1998: La niña de tus ojos
* 1999: Ruleta
* 1999: Esa maldita costilla
* 1999: Almejas y mejillones
* 2000: Obra maestra
* 2001: La última mirada
* 2002: Hable con ella
* 2003: Descongélate!
* 2003: Implicación
* 2003: El Cid: La leyenda
* 2004: Laura
* 2005: Desde que amanece apetece
* 2006: Manuela
* 2009: Fuga de cerebros
* 2011: Fuga de cerebros 2
* 2011: Inmóvil

### Televisió

* 1991: Estress
* 1992-1994: ¡Hola Raffaella!
* 1993: A las 8 con Raffaella
* 1996: Sorpresa ¡Sorpresa!
* 1997: Per a què serveix un marit?
* 1999: Camino de Santiago
* 2000-2005: El club de la comedia
* 2003-2004: Aquí no hay quien viva
* 2006: Fuera de control
* 2006-2007: Manolo y Benito Corporeision
* 2009: Tú sí que vales
* 2013: Águila Roja
* 2016: La que se avecina

## Teatre

* 1979: Un home és un home
* 1979: No vols tassa? Tassa i mitja!
* 1981: Lola, espill fosc
* 1982-1983: ¡¡¡Vuelve el Arnau!!!
* 1985: Lola
* 1985: La desaparició de Wendy
* 2007-2008: Por los pelos
* 2009: La Gran Vía... esquina a Chueca
* 2011-2012: La gran depresión
* 2013: Más Sofócos

## Premis i nominacions

| Any | Premi | Categoria | Títol | Resultat |
| 1991 | Premis ACE (Nova York, EUA) | Millor actriu de repartiment | ¡Átame! | Guanyadora |
| 1991 | Premis Goya | Millor actriu de repartiment | ¡Átame! | Nominada |
| 1997 | Premis Goya | Millor actriu de repartiment | Libertarias | Nominada |
| 1997 | Premis ACE (Nova York, EUA) | Millor actriu de repartiment | Libertarias | Guanyadora |
| 1998 | Premis Butaca | Millor actriu catalana de cinema | Amor de hombre | Nominada |
| 1999 | Premis Goya | Millor actriu de repartiment | La niña de tus ojos | Nominada |
| 2004 | Premis Butaca | Millor actriu catalana de cinema | Descongélate! | Nominada |
| 2004 | Fotogramas de Plata | Millor actriu de televisió | Aquí no hay quien viva | Guanyadora |
| 2004 | Premis de la Unió d'Actors (Espanya) | Protagonista TV - Categoria Femenina | Aquí no hay quien viva | Nominada |

## Curiositats

* Ha participat en el programa Tú sí que vales d'Antena 3, presentat per Juan y Medio.
* Loles León demana un augment de sou a la sèrie espanyola Aquí no hay quien viva. No l'hi van concedir, perquè la sèrie és coral i estava establert que tots els actors cobressin el mateix. En no acceptar-ho, com a resposta, els guionistes van decidir prescindir-ne i fer desaparèixer el personatge.
* Ha fet també aparicions al concurs Tú sí que vales de Telecinco (Espanya), formant part del jurat.
* També ha aparegut com a convidada al programa Buscant la Trinca de TV3.

## Referències

* ↑ «Loles León: "Entiendo que Pedro Almodóvar no me haya vuelto a llamar, pero me duele"» (en castellà). Telecinco, 10-12-2016. [Consulta: 19 desembre 2017].
* ↑ «La resurrección laboral de Loles León: "Ahora soy como un cohete del coreano ese"» (en castellà). Vanitatis, 17-09-2017. [Consulta: 19 desembre 2017].
* ↑ «Loles León-Awards» (en anglès). imdb. [Consulta: 27 gener 2014].

## Enllaços externs

* Loles León - Lloc web oficial